અમદાવાદ: સાબરમતી નદીમાં રિવરફ્રન્ટ ઈસ્ટ નારણઘાટ પાસેથી એક યુવાનની લાશ મળી અાવતાં પોલીસે ગુનો દાખલ કર્યો છે. નારણઘાટ પાસે સાબરમતી નદીમાં યુવાનની લાશ તરતી જોવા મળતા પોલીસે ફાયરબ્રિગેડની મદદથી લાશને બહાર કાઢી પીએમ માટે મોકલી અાપી હતી. પોલીસ તપાસ દરમિયાન અા યુવાનનું નામ હર્વેન્દ્ર ઉર્ફે કાલીચરણ ઓઝા (ઉં.વ.૨૪) હોવાનું અને તે શાહીબાગ અસારવા વિસ્તારમાં હોળી ચકલા પાસે અાવેલી ભોગીલાલની ચાલીમાં રહેતો હોવાનું જાણવા મળ્યું હતું. પ્રાથમીક તપાસમાં અા યુવાને અગમ્ય કારણસર નદીમાં પડતું મૂકી અાપઘાત કર્યું હોવાનું ખુલ્યું છે.